Tartan: 3 maniere vir 'n informele voorkoms | rooi rose Tartan: 3 maniere vir 'n informele voorkoms | rooi rose
Tartan: 3 maniere vir 'n informele voorkoms
Tartan is beslis 'n trend wat ons winkels oorheers. Dit kan so te sê as 'n nuwe stapelitem beskou word. Hoewel tartan maklik formeel kan lyk, wys ons vir jou 3 maniere vir 'n informele voorkoms met hierdie materiaal.
Deur Zané Wegner. Hooffoto: Witchery
'n Geruite broek (R499; Woolworths) met 'n hoë snit skep die illusie van 'n slanker middel. Dra jou broek by enige klassieke hemp (R350 op uitverkoping; Poetry) om steeds die fokus op die tartandruk te hou. Denim kan vinnig 'n uitrusting meer gemaklik laat lyk – 'n baadjie met 'n korter snit (R599 van Cotton On; Superbalist) help ook om steeds die middel te beklemtoon en 'n uurglasfiguur te skep. Rond jou uitrusting af met swart enkelstewels (R450; Woolworths)
'n Baadjie met die tartandruk (R599 Style Republic; Spree) is seker een van die grootste trends hierdie seisoen – dit kan maklik informeel gedra word, maar dit bly steeds netjies. 'n Denim in 'n klassieke snit (R999; Levi's) met 'n paar tekkies (R499; Old Khaki) skep balans teen die gestruktureerde baadjie.
Speel rond met die tartandruk en kies 'n patroon wat ander kleure insluit – soos pienk in hierdie geval. Die hemp (R250 op uitverkoping;Woolworths) is 'n stapelitem, maar met valle om die moue en 'n tikkie kleur gee dit 'n prettige voorkoms. Kies 'n effekleurbroek (R529; H&M) om steeds die tartandruk te beklemtoon, maar eksperimenteer met verskillende style soos 'n wyer pyp wat volume skep en elegant lyk. Daarmee saam kan 'n mooi blokhakskoen (R169,99; Mr Price) 'n afgeronde uitrusting waarborg wat beide by die kantoor en by jou koffie-afspraak die koppe sal laat draai.